Venesuela Germaniya elchisini “persona non grata” deb e`lon qildi

Venesuela hukumati Germaniya elchisi Daniel Martin Krienerni “persona non grata” deb e`lon qildi, deb xabar berdi Day.Az nashri.
Tashqi ishlar vazirligi bergan bayonotida aytilishicha, Germaniya diplomatik vakolatxonasi rahbari mamlakatning ichki ishlariga muntazam aralashib kelgan. Diplomatga Venesuelani tark etishi uchun 48 soat vaqt berildi. Rasmiy Berlin esa bu holatni “tushunarsiz qadam”, deb atamoqda. Tashqi ishlar vazirligi Karakas Evropaning barcha davlatlari bilan hurmatga asoslangan munosabatlarni qo`llab-quvvatlashga tayyorligini ham qo`shimcha qilgan.